Eleganta pito

La eleganta pitoOrnitologia taksonomio. () estas birdospecio el la familio de pitedoj. Ĝi havas 3 subspeciojn endemiajn de la Etaj Sundaj Insuloj en Indonezio.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta elegans Temminck, CJ, 1836 - eleganta pito
Pitta elegans virginalis Hartert, EJO, 1896
Pitta elegans maria Hartert, EJO, 1896
Pitta elegans elegans Temminck, CJ, 1836

La eleganta pito antaŭe estis konsiderata kiel samspecia kun la ornamita pito kaj la bandamara pito. Sed de 2020, surbaze de bioakustikaj pruvoj, kompletigitaj per plumaraj diferencoj, tiuj 2 lastaj taksonoj estis suprenigitaj al la rango de specio.

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Elegant Pitta..

La specia epiteto elegans signifas en latino "eleganta".

Aspekto
La eleganta pito estas 19 cm longa kaj pezas 47–77 g. Ĝi havas nigrajn kapon, gorĝon, mentonan vertikalan strion kaj kolon kun flavbruna kronostrio. La supraj partoj estas malhelverdaj, same kiel plejparto de la flugiloj, kiuj ankaŭ havas brile turkisan makulon sur la pli malgrandaj kovriloj. La pugareo kaj malsupra ventro estas ruĝa kaj la vosto estas nigra kun verda pinto. La malsupraj partoj estas plejparte varme flavbrunaj, kun la centro nigreca kun ruĝa makulo sube. Ambaŭ seksoj estas similaj.Eritzoe, J.; de Juana, E. (2018). del Hoyo, Josep; Elliott, Andrew; Sargatal, Jordi; Christie, David A.; de Juana, Eduardo (eld.). "Elegant Pitta (Pitta elegans)".  Handbook of the Birds of the World Alive. Barcelona, Spain: Lynx Edicions. Alirita la 28an de Aŭgusto 2018.

Disvastiĝo kaj habitato
La eleganta pito estas endemia de la Etaj Sundaj Insuloj.
 La subspecio P. e. virginalis troviĝas la insuloj Kalao, Kalaotoa kaj Tanahjampea, en la Floresa maro.
 La subspecio P. e. maria estas endemia de Sumbo.
 La nomiga subspecio P. e. elegans reproduktiĝas en Timoro kaj la apudaj insuloj Semau, Kisar kaj Rote, sed povas vitre migri ĝis Sulaveso kaj Molukoj.

Tiu specio vivas en sekaj kaj humidaj tropikaj ebenaĵaj arbaroj.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio